钦定古今图书集成/明伦汇编/氏族典/第225卷 > 《廖用贤尚友录》 > 杨彪
## 钦定古今图书集成/明伦汇编/氏族典/第225卷 > 《廖用贤尚友录》 > 杨彪

按《后汉书杨震传》：“震中子秉，秉子赐。赐子彪，字文先。
熹平中，以博习旧闻，公车征拜议郎，迁侍中、京兆尹。
光和中，征还为侍中、五官中郎将，三迁永乐少府、太
仆、卫尉。中平六年为司空、司徒，迁大鸿胪、少府、太常，
以病免，复为京兆尹、光禄勋，再迁光禄大夫，三年为司空，以地震免，复拜太常。兴平元年为太尉，录尚书”
事。及李傕、郭汜之乱，彪尽节卫主。及车驾还洛阳，复
守尚书令。建安元年，天子大会公卿，兖州刺史曹操
见彪色不悦，恐于此图之，托疾还营，彪以疾罢。时袁
术僭乱，操托彪与术婚姻，诬以欲图废置，奏收下狱。
孔融往见操，理出彪。四年，复拜太常。彪见汉祚将终，
遂称脚挛，不复行。及魏文帝受禅，欲以彪为太尉，固
辞，乃待以宾客之礼。黄初六年，卒于家。